Η **Καρλόττα ντε Λα Τρεμουάλ, σύζυγος Στάνλεϋ κόμη τού Ντέρμπυ**, γαλλ.: *Charlotte de La Trémoille - Stanley, Countess of Derby*, (Δεκέμβριος 1599 – 31 Μαρτίου 1664)  είναι διάσημη για την σθεναρή υπεράσπιση τού Λέιθομ Χάουζ κατά τη διάρκεια του αγγλικού εμφυλίου πολέμου.

Νεανική ζωή
-----------

Γεννημένη στο κάστρο Tουάρ, στο Πουατιέ της Γαλλίας,  ήταν κόρη τού Γάλλου ευγενή Κλωντ ντε Λα Τρεμουάλ, 2ου δούκα τού Tουάρ, και της συζύγου του κόμισσας Καρλόττας-Βραβαντίνας τού Νάσσαου. Οι γονείς της μητέρας της ήταν ο Γουίλιαμ Α΄ πρίγκιπας της Οράγγης και η Καρλόττα των Βουρβόνων.

Στις 26 Ιουνίου 1626, η Καρλόττα παντρεύτηκε τον Άγγλο ευγενή Τζέιμς Στάνλεϋ, 7ο κόμη τού Ντέρμπυ, και πολιτογραφήθηκε ως Αγγλίδα πολίτης με νόμο του Κοινοβουλίου τον Φεβρουάριο του 1629. 

Ο σύζυγός της ήταν βασιλικός διοικητής στον αγγλικό εμφύλιο πόλεμο, αργότερα αιχμαλωτίστηκε στο Nάντγουϊτς το 1651 και αποκεφαλίστηκε στο Μπόλτον .

Αγγλικός Εμφύλιος Πόλεμος
-------------------------

Η λαίδη Ντέρμπυ έγινε διάσημη για την υπεράσπιση τού Λέιθομ Χάουζ (Lathom House) στην πολιορκία τού Λέιθομ Χάουζ από τις κοινοβουλευτικές δυνάμεις κατά τον Α΄ Αγγλικό Εμφύλιο Πόλεμο το 1644. Κατά τη διάρκεια της απουσίας τού συζύγου της, έμεινε επικεφαλής αυτού που αποδείχθηκε ότι ήταν το τελευταίο εναπομείναν προπύργιο των Βασιλικών στο Λάνκασαϊρ. 

Αμέσως μετά την πτώση τού Γουόριγκτον, της ζητήθηκε να αναγνωρίσει την εξουσία τού Κοινοβουλίου και να παραδώσει το σπίτι της, αλλά αρνήθηκε, με το αιτιολογικό ότι κάτι τέτοιο θα ατίμαζε τον σύζυγό της. Προσφέρθηκε να περιοριστεί στην υπεράσπιση τού σπιτιού της και αυτό ανέβαλε περαιτέρω επιθέσεις στη θέση της. 

Τον Φεβρουάριο του 1644, το Λέιθαμ Χάουζ πολιορκήθηκε από τις δυνάμεις τού σερ Tόμας Φέιρφαξ. Η λαίδη Ντέρμπυ είχε οχυρώσει το κάστρο, για να αντισταθεί στους βομβαρδισμούς και συγκέντρωσε μία πολιτοφυλακή έμπειρων σκοπευτών, που μπόρεσαν να προκαλέσουν σημαντικές απώλειες με σκόπευση. Αρνήθηκε ρητά επανειλημμένες προσφορές παράδοσης. Στις 27 Μαΐου 1644 ο πρίγκιπας Ρούπερτ έφτασε με βασιλικές δυνάμεις και η πολιορκία διερράγη. Η λαίδη Ντέρμου και το επιτελείο της εκτοπίστηκαν στη Νήσο τού Μαν. Η ηρωική υπεράσπιση τού Λέιθομ Χάουζ από τη λαίδη Ντέρμπυ μνημονεύεται στην ποιητική εικονογράφηση της Λετίσια-Ελίζαμπεθ Λάντον στο Fisher's Drawing Room Scrap Book, 1833 σε ένα πορτρέτο τού λόρδου και της λαίδης Ντέρμπυ (από τον Γουίλιαμ Ν΄τερμπυ μετά τον φαν Ντάικ).

Στη νήσο του Μαν
----------------

Ο σύζυγός της ήταν επίσης λόρδος τού Μαν. Η προσπάθεια της λαίδης Ντέρμπυ να ανταλλάξει το νησί για την ελευθερία τού συζύγου της προκάλεσε μία αντιαγγλική εξέγερση με επικεφαλής τον Ίλιαμ Ντόουν.

Η λαίδη Ντέρμου κρατούσε το Μαν, αλλά η ολοκληρωτική καταστροφή τού βασιλικού στρατού στη μάχη του Γουόρτσεστερ, η φυγή τού πρίγκιπα Καρόλου (Β΄ ) σε μία εξορία στη Γαλλία και η εκτέλεση τού συζύγου της, την άφησαν χωρίς ελπίδα βοήθειας. Το τελευταίο βασιλικό οχυρό που παραδόθηκε στις δυνάμεις τού Κοινοβουλίου στο τέλος των εχθροπραξιών τού εμφυλίου πολέμου, ήταν το κάστρο Ρούσντεν στο Κάστλταουν στη νήσο τού Μαν, το οποίο υπερασπίστηκε υπό την ηγεσία της αμφισβητήσιμης Καρλόττας, χήρας του Τζέιμς Στάνλεϋ, 7ου κόμη τού Ντέρμπυ. Υποχώρησε στον συνταγματάρχη Ντάκενφιλντ τον Οκτώβριο του 1651.

Τελικά υπέκυψε με απροθυμία στην αναγκαιότητα μίας παράδοσης και διατήρησε,  λέει λανθασμένα ο Ντέιβιντ Χιούμ, «τη δόξα τού να είναι το τελευταίο άτομο στα τρία βασίλεια και σε όλες τις εξαρτώμενες κυριαρχίες τους, που υποτάχθηκε στους νικητές επαναστάτες».  Η τελευταία άμυνα κατά των δυνάμεων τού Κρόμγουελ σημειώθηκε στο νησί Inishbofin, στην κομητεία Galway, στην Ιρλανδία το 1653.

Οικογένεια
----------

Η Καρλόττα και ο Ντέρμπυ ήταν γονείς τεσσάρων κορών και έξι γιων. Μόνο πέντε από τα παιδιά τους φαίνεται να έχουν επιβιώσει σε ηλικία γάμου:

* Κάρολος, 8ος κόμης τού Ντέρμπυ (19 Ιανουαρίου 1628 – 21 Δεκεμβρίου 1672).
* Ερριέττα-Μαρία (17 Νοεμβρίου 1630 – 27 Δεκεμβρίου 1685) παντρεύτηκε τον Γουίλιαμ Γουέντγουορθ, 2ο κόμη τού Στράφορντ.
* Αμαλία-Άννα-Σοφία (1633 – 22 Φεβρουαρίου 1702/3) παντρεύτηκε τον Τζον Μάρεϋ, 1ο μαρκήσιο τού Άθολ.
* Αικατερίνη, παντρεύτηκε τον Ερρίκο Πιερεπόν, 1ο μαρκήσιο τού Ντόρτσεστερ.
* Ιωάννης (4 Νοεμβρίου 1641 – 10 Σεπτεμβρίου 1719), νυμφεύτηκε μία απλή γυναίκα, την Άλις Μπιντλ.

Οι δύο γιοι τού Καρόλου, ο Γουλιέλμος, 9ος κόμης (περίπου 1655-1702), και ο Ιάκωβος, 10ος κόμης (1664-1736), απεβίωσαν και οι δύο χωρίς γιους, και κατά συνέπεια, όταν ο Ιάκωβος απεβίωσε τον Φεβρουάριο του 1736, οι τίτλοι και οι ιδιοκτησίες του πέρασαν στον σερ Έντουαρντ Στάνλεϋ (1689–1776), απόγονο τού 1ου κόμη. Από αυτόν κατάγονται οι μετέπειτα κόμητες τού Ντέρμπιυ.

Παραπομπές
----------

1. 1 2  Εθνική Βιβλιοθήκη της Γερμανίας: (Γερμανικά, Αγγλικά) *Gemeinsame Normdatei*. 141862645. Ανακτήθηκε στις 15  Οκτωβρίου 2015.
2. 1 2  *British Museum person-institution thesaurus*. 136109. Ανακτήθηκε στις 9  Οκτωβρίου 2017.
3. 1 2  «Oxford Dictionary of National Biography» (Αγγλικά) Oxford University Press. Οξφόρδη. 2004. 26260.
4. ↑  «Identifiants et Référentiels». (Γαλλικά) *IdRef*. Agence bibliographique de l'enseignement supérieur. Ανακτήθηκε στις 23  Μαΐου 2020.
5. 1 2 3  «Kindred Britain»
6. ↑  p1389.htm#i13886. Ανακτήθηκε στις 7  Αυγούστου 2020.
7. 1 2  Darryl Roger Lundy: (Αγγλικά) *The Peerage*.
8. 1 2  Pennington, Reina (2003). *Amazons to Fighter Pilots - A Biographical Dictionary of Military Women*. Westport, Connecticut: Greenwood Press. σελ. 415. ISBN 0-313-32708-4.
9. ↑  «Archived copy» (PDF). Αρχειοθετήθηκε από το πρωτότυπο (PDF) στις 4 Μαρτίου 2016. Ανακτήθηκε στις 23 Μαρτίου 2014.
10. ↑  «House of Commons Journal Volume 1: 04 February 1629 Page 926 Journal of the House of Commons: Volume 1, 1547-1629. Originally published by His Majesty's Stationery Office, London, 1802». *British History Online*. Ανακτήθηκε στις 19 Ιουλίου 2020.
11. ↑  P. Draper "The House of Stanley" 1864, pp 100-101.
12. ↑  Landon, Letitia Elizabeth (1832). «picture». *Fisher's Drawing Room Scrap Book, 1833*. Fisher, Son & Co. Landon, Letitia Elizabeth (1832). «poetical illustration». *Fisher's Drawing Room Scrap Book, 1833*. Fisher, Son & Co.
13. ↑  Κοινό κτήμα Μία ή περισσότερες από τις προηγούμενες προτάσεις ενσωματώνει κείμενο από αυτήν την πηγή, η οποία είναι κοινό κτήμα: Lodge 1842, σελ. 137
14. ↑  Hume 1822, σελ. 78.

### Βιβλιογραφία

* Draper, Peter (1864), «Charlotte de Tremouille», *The House of Stanley; Including the Sieges of Lathom Hous, with Notices of Relative and Co-temporary Incidents &c.*, Ormskirk: T. Hutton, σελ. 242–246,
* Duncan, Jonathan (1841), *The History of Guernsey: With Occasional Notices of Jersey, Alderney, and Sark, and Biographical Sketches*, Longman, Brown, Green, and Longmans, σελ. 96–99
* Hume, David (1822), *The History of England: From the Invasion of Julius Cæsar to the Revolution in 1688*, **4**, E. Parker, σελ. 78, 489–490
* Lodge, Edmund (1842), *The Genealogy of the Existing British Peerage: With Sketches of the Family Histories of the Nobility* (8th έκδοση), Saunders, σελ. 137
* Pennington, Reina (2003). *Amazons to Fighter Pilots - A Biographical Dictionary of Military Women*. Westport, Connecticut: Greenwood Press. ISBN 0-313-32708-4.

Περαιτέρω ανάγνωση
------------------

* Kmec, Sonja (2010), *Across the Channel, Noblewomen in Seventeenth-Century France and England*, Trier (De): Kliomedia
* Wood, James, ed. (1907). "Derby, Charlotte Countess of". The Nuttall Encyclopædia. London and New York: Frederick Warne.

Εξωτερικοί σύνδεσμοι
--------------------

* Πολυμέσα σχετικά με το θέμα  Charlotte de La Trémoille στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129769408
* LCCN: nb2011001897
* ISNI: 0000 0001 1088 5031
* GND: 141862645
* SUDOC: 148630537
* BNF: cb165805822 (data)

 |

 |